ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 18/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Opetussarjani opetuslapseus- evankelioinnista lähestyy loppuaan.
Jumala on muuttanut elämäni täysin tämän voimallisen totuuden kautta.
Tavoitteemme on tehdä opetuslapsia, ja teemme kaikkemme -
tavoittaaksemme ihmisiä todellisella evankeliumilla.
Puhuin viimeksi 1. Timoteuskirjeen luvusta 4, -
jossa Paavali kirjoitti Timoteukselle: -
"Älköön kukaan nuoruuttasi katsoko ylen..."
Puhuin kokonaisen ohjelman ajan siitä, ettemme voi hallita -
toisten mielipiteitä, mutta voimme päättää, vaikuttavatko ne meihin.
Viime jaksossa aloin puhua siitä, että tämä tapahtuu esimerkin voimalla.
Jos olet johtaja, sinun on johdettava enemmän esimerkilläsi -
kuin millään muilla keinoilla, joita johtajat nykyisin käyttävät.
Monet johtavat pelon avulla, mutta Jeesus oli suurin johtaja, -
jonka maailma on koskaan nähnyt, ja Hän pesi opetuslastensa jalat.
Toki Hän oli myös tarvittaessa luja.
Kun ihmiset eivät kunnioittaneet Jumalaa, Hän teki naruista ruoskan -
ja ajoi sillä rahanvaihtajat ulos temppelistä.
Silti Hän sanoi, että sen, joka tahtoo olla suurin, on palveltava kaikkia.
Timoteus ei siis saanut antaa muiden halveksia itseään, -
vaan hänen tuli johtaa opetuslapsia olemalla heille esimerkki -
Paavalin luettelemilla elämänalueita. Ensimmäinen niistä on puhe.
Pidin äskettäin tv:ssä opetussarjan uskon täyttämistä sanoista.
Saimme siitä valtavasti palautetta, ja se siunasi monia.
Monet eivät kuitenkaan ymmärrä, miten tärkeää sanansa pitäminen on.
Meidän tulee sanoa, mitä tarkoitamme ja tarkoittaa, mitä sanomme.
Jotkut soveltavat tätä niin, etteivät varsinaisesti valehtele, -
eivät siis sano yhtä ja tee toista, -
mutteivät kuitenkaan aktiivisesti puhu totuutta.
He ovat kuin poliitikot, taitavia välttelemään vaikeita asioita -
ja aina huolissaan siitä, miten heidän sanojaan voidaan väännellä.
Minullakin on paineita toimia näin. Saan paljon kritiikkiä katsojilta.
Puolet maailman asukkaista voisi halutessaan seurata ohjelmaani, -
joten aina löytyy joku, joka tarttuu jokaiseen sanaani.
En ole mikään maailman kaunopuheisin esiintyjä, -
ja monet tulevat kertomaan, että puheeni voivat loukata joitakin tahoja.
Jos ajattelisin jatkuvasti kaikkia näitä kriitikkoja, -
halvaantuisin täysin enkä uskaltaisi sanoa mitään.
En väitä olevani täydellinen esimerkki. Herralla on vielä paljon työtä kanssani.
Olen siinä pisteessä, etten pelkää sitä, että puheeni tulkitaan väärin, -
vaan puhun asioista parhaan kykyni mukaan.
Jos minut ymmärretään väärin, -
en lamaannu enkä yritä muuttua poliittisesti korrektiksi.
Uskon, että Paavali puhuu tästä. Jos olet esimerkkinä puheessa, -
on selvää, ettei sinun pidä valehdella, liioitella tai vääristellä.
Samaan aikaan sinun on oltava esimerkki totuuden puhumisessa.
Nykyään on paljon pastoreita, jotka eivät halua puhua totuutta.
Aloitamme pian tv:ssä opetussarjan kristillisestä filosofiasta, -
jossa puhun tämän hetken maallisista asioista, -
kuten abortista, evoluutiosta ja homoseksuaalisuudesta.
Valmistellessani tuota sarjaa luin erään tutkimuksen.
En muista tarkkoja yksityiskohtia, tarkistan ne ennen sarjan alkua, -
mutta sen mukaan vähän yli puolet evankelikaalisista pastoreista -
uskoo luomiseen evoluution sijaan, mutta 80 prosenttia -
luomiseen uskovista sanoo, ettei opettaisi siitä, -
koska saisi siitä kritiikkiä.
He siis pelkäävät, että heidät luokitellaan idiooteiksi, -
jotka eivät ole ihan perillä kaikista tieteen tuloksista.
80 prosenttia luomiseen uskovista pastoreista ei siis opettaisi siitä -
seurausten pelossa. Minusta Paavali opettaa tässä täysin päinvastaista.
Hän käskee Timoteusta puhumaan totta ja olemaan täsmällinen, -
pitämään sanansa ja astumaan esiin totuuden puolesta.
Uskon, että Paavali tarkoittaa tätä, ja se kuuluu myös opetuslapseuteen.
Meidän ei tule yrittää loukata ketään, mutta meidän tulee puhua totta.
Jos totuus loukkaa jotakuta, se on hänen ongelmansa, ei meidän, -
jos asenteemme on oikea. Tiedän, että totuutta voi puhua ilkeästikin.
3. Moos. 19:17. "Älä vihaa veljeäsi sydämessäsi, -
vaan nuhtele lähimmäistäsi, ettet joutuisi hänen tähtensä syynalaiseksi."
Seuraava jae sanoo: "rakasta lähimmäistäsi niinkuin itseäsi".
Poimimme usein vain tämän jakeen unohtaen sen asiayhteyden, -
jossa sanotaan, että ellemme kerro toiselle totuutta, vihaamme häntä.
Tällaista on olla esimerkki puheessa. Meidän tulee kertoa totuus, -
mutta ei ilkeästi ja virheitä etsien, vaan mieluummin rohkaisten.
Jos ongelmia on, meidän on oltava rehellisiä ja kerrottava totuus.
Jotkut ovat olleet säälimättömän rehellisiä minua kohtaan, -
ja ihmiset ihmettelevät, miten kestän sitä, mutta minä rakastan sitä.
Jos joku ei pidä minusta, toivon, että hän sanoo sen suoraan -
sen sijaan, että puhuisi minusta pahaa selkäni takana.
En halua arvailla toisten ajatuksia, vaan kuulen mieluummin totuuden.
Meidän ei siis tule sylkeä ulos kaikkea katkeruuttamme ja tuskaamme, -
vaan meidän tulisi parantua niistä.
Jos asenteemme on oikea, meidän tulee auttaa ihmisiä puhumalla totta.
Ystävän aiheuttamat haavat tekevät hyvää, jos ne on tehty rakkaudesta.
"ole sinä uskovaisten esikuva puheessa, vaelluksessa..."
Puheen jälkeen tulee siis vaellus.
Se tarkoittaa elämäntyyliä.
Meidän tulee siis elää ihmisten edessä Jumalan tahdon mukaisesti, -
ei vain puhua siitä. On elettävä niin kuin opettaa.
Kaikki ovat nähneet pastoreita, jotka puhuvat yhtä ja tekevät toista.
Olen kurkkuani myöten täynnä sitä, samoin maailma.
Kukaan ei pidä tuollaisista tekopyhistä hurskastelijoista.
Meidän on elettävä opetuksemme mukaan, sitä vaellus tarkoittaa.
Tarvitsemme enemmän pastoreita, jotka todistavat puheensa elämällään.
On turha opettaa jotain, jonka mukaan ei pysty itsekään elämään.
Seuraavaksi Paavali kehottaa Timo- teusta olemaan esikuva rakkaudessa.
Tässä puhutaan jumalallisesta agape-rakkaudesta, -
joka ilmenee muiden palvelemisessa sen sijaan, -
että yrittäisimme hyötyä heistä oman etumme vuoksi.
Tämä on epäitsekästä rakkautta, -
ja meidän tulisi voittaa vastustajiemme arvostelu -
elämällä oikein ja kunniallisesti, puhumalla oikeita asioita -
ja osoittamalla muille rakkautta.
Tämä on pitkä tarina, mutta kun Jamie ja minä menimme naimisiin, -
appivanhempani eivät olleet hyvillään.
He olivat jopa sanoneet Jamielle, että tämän tuli pysyä erossa minusta.
Melko pian tämän jälkeen menimme naimisiin. Alku oli hankala.
Kerran Jamien isä suuttui minulle ja huusi minulle päin naamaa.
Ennen heidän kuolemaansa meistä kuitenkin tuli hyviä ystäviä.
Teimme paljon asioita yhdessä, ja nautin heidän seurastaan.
He myös tukivat työtämme.
Appeni oli ylpeä mies eikä koskaan kertonut tätä minulle, -
mutta veljenpoikani asui heidän luonaan jonkin aikaa ja kertoi -
puhuneensa meistä heidän kanssaan.
Apen mukaan välit olivat ensin viileät, ja poika kysyi, mikä oli muuttunut.
"He vain rakastivat meitä ja voittivat meidät puolelleen", kuului vastaus.
Hän ei koskaan kertonut tätä minulle, mutta hänen tekonsa kertoivat sen.
Näin tulee toimia arvostelijoiden kanssa. Meillä oli pahoja ongelmia -
ja appeni sanoi minulle pahastikin, mutta me vain rakastimme heitä, -
toimimme oikein heidän edessään ja puhuimme oikeita asioita.
Tästä Paavalikin puhuu.
Ehkä teilläkin on ongelmia appi- vanhempien tai vaikka pomon kanssa.
Ehkä joku on hyökännyt teitä vastaan, ja haluatte tehdä jotain.
Parasta, mitä voitte tehdä, on puhua oikeita asioita, elää oikein -
ja vaeltaa Jumalan epäitsekkäässä rakkaudessa.
Emme saa rakastaa vain niitä, jotka rakastavat meitä, -
koska olemme Jumalan edustajia. Jos toimimme näin, takaan, -
että rakkaus ei koskaan häviä, 1. Kor. 13:8.
Rakkaus voittaa ihmiset puolelleen.
Näin estämme arvostelijoita pääsemästä sisällemme: -
Puhumme oikeita asioita, elämme oikein ja rakastamme heitä.
Englanninkielisen käännöksen mukaan seuraavana on "hengessä".
Se voisi tarkoittaa Pyhää Henkeä, mutta se on kirjoitettu pienellä.
Alkukielessä ei ole isoja ja pieniä kirjaimia, mutta asiayhteys kertoo sen.
Uskon, että tämä on käännetty oikein ja että siinä puhutaan asenteesta.
Sitä kreikan sana pneuma usein merkitsee.
Asenteemme on tärkeä.
Opetan opiskelijoillemme, että jos heidät on kutsuttu palvelutyöhön -
ja he päätyvät opettamaan, he voivat opettaa jostakin niin usein, -
että osaavat puheensa ulkoa, ja sanoa täsmälleen samat asiat, -
jotka saivat ennen aikaan mahtavia tuloksia, -
mutta jos heidän sydämen asenteensa on väärä, se vaikuttaa asiaan.
Uskon, että "hengellä" tarkoitetaan tässä juuri tätä.
Saatamme kuvitella, että pystymme salaamaan asenteemme, -
mutta sillä on vaikutusta.
Kaikki eivät huomaa sitä, mutta useimmat huomaavat.
Monet arvostelijoistani kritisoivat minua juuri siksi, -
että he eivät tunnista sydämeni asennetta, vaan analysoivat sanojani.
Jos etsit puheestani virheitä tai väärin ilmaistuja asioita, -
saamasi pitää. Tulen taatusti tekemään virheitä.
Useimmat ihmiset kuitenkin käyttävät sanoja ilmaistakseen jotain, -
mitä heidän sydämellään on.
He ymmärtävät, että muutkin toimivat näin ja että heitä pitää vähän tulkita.
Useimmat ihmiset tunnistavat sanojesi takana olevan asenteen.
Tässä sanotaan, että meidän tulee olla esikuvia ihmisille sanoissamme, -
elämässämme sekä siinä, että osoitamme heille rakkautta, -
mutta myös asenteessamme.
Meillä tulee olla positiivinen, jumalinen asenne kaikkia kohtaan.
Yhteiskuntamme on hyväksynyt kaikki nämä asiat, joista puhun.
Se tukee monenlaisia vääriä asenteita.
Monilla urheilijoilla, elokuvatähdillä ja poliitikoilla on täysin väärä asenne.
Yhteiskuntamme on kuitenkin hyväksynyt sen.
Meidän uskovien tulisi olla erilaisia, nöyriä ja vilpittömiä -
ja valmiita auttamaan muita, ja voimme ilmaista sen.
Emme koskaan tee sitä täydellisesti sanoillamme ja teoillamme, -
mutta asenteemme voi olla sellainen, että olemme esikuvia muille.
Tästä Paavali kirjoittaa. Seuraavaksi hän mainitsee uskon.
Timoteus oli seurakunnan johtaja, -
ja hänen tuli osoittaa, että hänellä oli uskoa.
Tässä tarvitaan tasapainoa.
Tänään eräs ihminen yritti myydä minulle jotakin todella arvokasta.
Hänen oli vaikea antaa minulle esimerkkiä siitä, ja hän sanoi, -
että minun pitäisi vain uskoa hänen sanaansa siitä.
Sanoin, että minulla oli kyllä paljonkin uskoa Jumalaan, muttei häneen.
Uskoa tarvitaan, mutta sen tulee kohdistua Jumalaan.
Se ei tarkoita, että meidän pitäisi olla naiiveja ja yksinkertaisia.
Timoteuksen tulee olla esimerkki Jumalan mielen mukaisesta elämästä.
Näin voimme voittaa arvostelijat.
Viimeinen asia Paavalin luettelossa on puhtaus.
Monet pastorit elävät nykyisin mahdollisimman lähellä syntiä -
menemättä kuitenkaan rajan yli.
He sanovat, etteivät tee syntiä, koska pysyvät kohtuudessa, -
mutta meidän tulisi elää puhtaasti -
ja pysyä mahdollisimman kaukana synnistä, ettemme vahingossa -
horjahda rajan väärälle puolelle eikä kukaan voi syyttää meitä synnistä.
Paavali kirjoitti samasta asiasta Timoteuskirjeen luvussa 3 -
määritellessään seurakunnan kaitsijan ominaisuuksia.
Ei Jumala ole vastaan ihmisiä, jotka eivät täytä vaatimuksia, -
mutta seurakunnan johtajan tulisi olla hyvä esimerkki -
Jumalan mielen mukaisesta elämästä.
Paavali sanoo, että jos Timoteus eläisi arvostelijoidensa edessä -
puhuen oikeita asioita, vaeltaen Jumalan mielen mukaisesti, -
rakastaen heitä, pitäen asenteensa kunnossa, uskoen ja puhtaana, -
ajan kuluessa jokainen Jumalan tunteva näkisi hyvän hedelmän -
tämän elämässä ja ymmärtäisi, että kyse on Jumalasta.
Näin hiljennämme arvostelijamme.
Voisin käyttää pari jaksoa kertomalla esimerkin toisensa perään -
ihmisistä, jotka arvostelivat minua, olivat pettyneitä minuun, -
ja sanoivat, että olen paholaisesta.
Olen vain tehnyt jatkuvasti sitä, mihin Jumala on minut kutsunut, -
ja he ovat muuttaneet mieltään. Osa heistä on sukulaisiani.
Toisia en ole koskaan tavannut, he ovat vain kuulleet minusta.
He ovat nähneet työni tulokset ja Jumalan siunauksen sen yllä.
Ajan myötä sadat ihmiset ovat joko avoimesti katuneet kritiikkiään -
tai vain lakanneet arvostelemasta minua ja ystävystyneet kanssani.
Olen nähnyt, että tämä toimii.
Näin voimme voittaa ihmiset puolellemme, emme väittelemällä.
Olemme kuin juoksijoita radalla.
Jos haluamme voittaa, emme voi jäädä väittelemään katsojien kanssa.
Vaikka voittaisimme väittelyn, häviämme kilpailun.
Pysytään radalla ja tehdään sitä, mitä Herra on käskenyt tehdä.
Ihmiset muuttavat mieltään, kun pääsemme maaliin ja voitamme.
Uskon, että Jumala puhuu juuri nyt joillekin katsojille.
Herra puhuu kauttani asioista, joista Hän on puhunut minulle.
Jotkut yrittävät voittaa väittelyn ja todistaa olevansa oikeassa.
Se ei onnistu. Pysy radalla ja tee sitä, mihin sinut on kutsuttu.
Ole heille esikuva puheessasi, elämäntavassasi, -
rakkaudessasi, asenteessasi, uskossasi ja puhtaudessa.
Jos vain jatkat näin, työsi tulee ajan myötä kantamaan hedelmää.
Ihmiset näkevät Jumalan siunauksen ja voitelun elämäsi yllä, -
ja se vaikuttaa heihin enemmän kuin väittelyt.
Saatana yrittää pysäyttää Jumalan sanan.
Jos lakkaisin julistamasta ohjelmissani Jumalan sanaa -
ja keskittyisin vain itseni puolustamiseen ja väittelyyn, -
saatana olisi voittanut, vaikka voittaisin väittelyn, -
koska en enää julistaisi Sanaa ja opettaisi siitä.
Saatana vetäisi pitemmän korren, ja samoin kävisi sinun kanssasi.
Jos käytät kaiken aikasi tekemisiesi puolusteluun, -
saatana estää sinua tuottamasta hedelmää ja toteuttamasta kutsuasi.
Ole esikuva, kuten Paavali kirjoittaa Timoteukselle. Tee oikeita asioita.
Jos teet niin tarpeeksi pitkään, se muuttaa arvostelijasi.
1. Tim. 4:13. "Lue, kehoita ja opeta ahkerasti, kunnes minä tulen."
Paavali puhuu edelleen oppilaalleen Timoteukselle siitä, -
miten olla uskollinen opetuslapsi.
Hän painottaa sitä, kuinka tärkeitä Jumalan sanan lukeminen, -
kehottaminen eli totuuden kertominen ja ihmisten rakentaminen -
sekä oppi eli systemaattinen uskomusjärjestelmä ovat.
Oppi on enemmän kuin yksittäiset uskomukset, se on järjestelmä.
Aloitan pian opetussarjan kristillisestä filosofiasta.
Se kertoo tietystä tavasta uskoa, maailmankatsomuksesta.
Paavali kertoo Timoteukselle, miten tästä voi tulla esikuva.
Nämä asiat vaativat vaivannäköä.
Opetuslapseksi tai kypsäksi kristityksi ei voi tulla ilman ponnisteluja.
Elämme langenneessa maailmassa, ja jos asioille ei tee mitään, -
ne hajoavat käsiin. Epäjärjestyksestä ei koskaan synny järjestystä.
Evoluutiohan perustuu siihen, että kaikki tapahtui sattumanvaraisesti -
ja kaaoksesta kehittyi nykyinen, uskomattoman monimuotoinen elämä.
Siinä kaaoksesta tulee järjestystä, mutta luonto ei toimi niin.
Se toimii täysin päinvastoin.
Jos järjestät kukat kauniiksi asetelmaksi ja palaat viikon, -
vuoden tai sadan vuoden päästä, kukat eivät järjesty paremmin, -
vaan ne lakastuvat ja hajoavat.
Kaikki havaittavissa oleva siirtyy järjestyksestä epäjärjestykseen.
Elämme langenneessa maailmassa, ja jos jätät hengellisen elämäsi -
kehittymään itsekseen, sinusta ei vahingossa tule opetuslasta.
Se vaatii ponnistelua.
Siksi Paavali kehottaa Timoteusta lukemaan Sanaa.
Minulla on tästä paljon asiaa, mutta tänään aikamme on lopussa.
2. Tim. 2:2. "Ja minkä olet kuullut minulta ja minkä monet -
ovat todistaneet, usko se luotettaville miehille, -
jotka sitten ovat soveliaita muitakin opettamaan."
Hänen nimensä on Mark Becking.
Hän oli menestyvä psykologi, joka koulutti johtajia Hollannissa.
Hän uppoutui Andrewin opetuksiin, ja hänen elämänsä muuttui täysin.
Jokin sisälläni vastusti ajatusta palata vanhaan ammattiini.
Se oli ristiinnaulittu.
Identiteettini ei ollut enää siinä, että olin psykologi, vaan Kristuksessa.
Halusin vain kertoa hyvää sanomaa.
Mark halusi syvemmälle armon ja uskon opetukseen -
ja meni Charis-raamattukouluun Englannin Walsalliin.
Kun hän valmistui, koulun johtaja näki, että hänellä oli hyvät johtamistaidot -
ja pyysi häntä perustamaan raamattukoulun Hollantiin.
Markin johtama Charis-raamattukoulu on yksi menestyneimmistä.
Hän valvoi 20 000 tuntia kestänyttä oppimateriaalien käännösprojektia.
Jumala antoi tarpeeksi kääntäjiä. Ensimmäisen vuoden kirjat -
on nyt käännetty, ja toisen vuoden kirjoja käännetään juuri.
Mark on saanut kouluun 90 koko- ja osa-aikaista opiskelijaa, -
ja ensi vuonna tilat jäävät pieniksi.
Herra on siunannut koulua. "Jos Herra ei huonetta rakenna, -
niin sen rakentajat turhaan vaivaa näkevät." Siksi koulu kukoistaa.
Ruudulla näkyvästä osoitteesta saat lisää tietoa -
Alankomaiden Charis-raamattukoulusta.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan neljäs osa käsittelee johtamista esimerkin voimalla.
Se on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Suomennos: Anni Lähteenmäki